cyanic-selkie/wikianc huggingface dataset:
கந்த முருகேசனார்
உபாத்தியாயர்
கந்த முருகேசனார் ஆரம்பத்தில் புற்றளை சாரதா வித்தியாசாலையில் (தற்போதைய புற்றளை மகா வித்தியாலயம்) ஆசிரியராகப் பணீயாற்றினார். பின்னர் அவரது உறைவிடமான 'தமிழகம்' ஒரு திண்ணைப் பள்ளிக்கூடமாக மாறியது. இயற்கைச் சூழலில், வெண் மணற்பரப்பில், இப்பள்ளிக் கூடம் பாலர் வகுப்பு முதல் பண்டிதர், வித்துவான் வகுப்பு வரை எப்போதும் மாணாக்கர்களால் நிறைந்திருக்கும். இங்கு தமிழ் மட்டுமின்றி சமயம், தர்க்கம், புவியியல், கணிதம் யாவும் இவரால் இத்திண்ணைப் பள்ளியில் கற்பிக்கப்பட்டன.
கந்த முருகேசனாருக்கு அறிஞர் அண்ணாத்துரை, இரா. நெடுஞ்செழியன், நாஞ்சில் மனோகரன் ஆகிய தமிழக அரசியல் தலைவர்களோடும், பண்டிதமணி சி. கணபதிப்பிள்ளை, பொன் கந்தையா, பீற்றர் கெனமன் போன்றவர்களோடு நேரடித் தொடர்பும் தபால் மூலத் தொடர்பும் கொண்டிருந்தார்.
நூல்கள் எழுதியமை
கந்த முருகேசனார் பல நூல்களை எழுதி வெளியிட்டிருந்தார். அவரின் 'நல்லை நாவலன் கோவை' 1930 ஆம் ஆண்டு எழுதப்பட்டாலும் 69 ஆண்டுகளுக்குப் பின்பே புத்தக உருவாக வெளிவந்தது.
நினைவகம்
கந்த முருகேசனாரின் நினைவாக புற்றளை மகா வித்தியாலயம், புற்றளை சனசமூக நிலையம், மந்திகை சந்தி ஆகியவற்றில் முருகேசனாரின் உருவச்சிலைகள் நிறுவப்பட்டுள்ளன.
பகுப்பு:ஈழத்துத் தமிழறிஞர்கள் பகுப்பு:1902 பிறப்புகள் பகுப்பு:1965 இறப்புகள் பகுப்பு:யாழ்ப்பாணத்து நபர்கள்
பூரம் (பஞ்சாங்கம்)
பூரம் என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 11 ஆவது பிரிவு ஆகும். சிங்கராசியில் அமைந்துள்ள நட்சத்திரங்களில் இதுவும் ஒன்று. இந்தியப் பஞ்சாங்க முறையில் சந்திரன் புவியைச் சுற்றி வரும்போது பூர நட்சத்திரக் கோணப் பிரிவுக்குள் இருக்கும் காலம் பூர நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" பூரம் ஆகும்.
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பதினோராவது நட்சத்திரமாகிய பூரம் 133° 20'க்கும் 146° 40'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் பூரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன.
பெயரும் அடையாளக் குறியீடும்
இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி மக நட்சத்திரப் பிரிவின் பெயர் அப்பிரிவுக்குள் காணப்படும் லியோ விண்மீன் கூட்டத்தின் பின் பகுதியில் காணப்படும் இரண்டு நட்சத்திரங்களைக் கொண்ட பூரத்தின் (δ, θ லியோனிசு) பெயரைத் தழுவியது. பூரத்தின் சமசுக்கிருதப் பெயரான பூர்வ பால்குனி (Purva Phalguni) என்பது "முந்திய சிவந்த நிறத்தது" என்னும் பொருள் கொண்டது. இதன் அடையாளக் குறியீடு "கட்டிலின் இரண்டு கால்கள்" ஆகும்.
இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. பூர நட்சத்திரத்துக்குரிய மேற்படி இயல்புகள் பின்வருமாறு:
வெளியிணைப்புக்கள்
பகுப்பு:சோதிட நட்சத்திரங்கள்
இந்தியாவில் உயரமான பாலங்களின் பட்டியல்
500 m உயரத்திற்கும் மேல் நீளமான இந்தியாவில் பாலங்களின் பட்டியல்
மேற்கோள்கள்
பகுப்பு:இந்தியப் பாலங்கள் பகுப்பு:இந்தியப் பட்டியல்கள்
கோட்டை முனீசுவரர் கோவில்
thumb|300px|யாழ்ப்பாணம், கோட்டை முனீஸ்வரன் கோயில் முகப்புத் தோற்றம் கோட்டை முனீசுவரர் கோவில் யாழ்ப்பாணம் முற்றவெளியில் டச்சுக் கோட்டைக்குக் கிழக்கே அமைந்திருக்கின்றது. இது முனியப்பர் கோயில் எனவும் அழைக்கப்படுகின்றது. சுமார் 200 ஆண்டுகள் பழமை வாய்ந்த இவ்வாலயம் ஒல்லாந்தர் காலத்தில் ஸ்தாபிக்கப்பட்டது. தினமும் மூன்று காலப் பூசை நடைபெறுகின்றது.
ஆதாரங்கள்
பகுப்பு:யாழ்ப்பாண மாவட்டத்தில் உள்ள கோயில்கள்
வைரங்கள் மற்றும் தேரைகள்
வலது|thumb|278x278px| குஸ்டாவ் டோரின் விளக்கப் படம் டயமண்ட்ஸ் அண்ட் டோட்ஸ் அல்லது டோட்ஸ் அண்ட் டயமண்ட்ஸ் என்பது சார்லஸ் பெரால்ட்டின் ஒரு பிரெஞ்சு விசித்திரக் கதை யாகும். இதை சார்லசு பெரால்ட் எழுதியுள்ளார். மேலும் அவர் "லெஸ் ஃபீஸ்" அல்லது "தி ஃபேரிஸ்" என்றே இக்கதைக்குப் பெயரிட்டார். ஆண்ட்ரூ லாங் அதை தி ப்ளூ ஃபேரி புத்தகத்தில் சேர்த்தார். இது அத்தை லூயிசாவின் குழந்தைகளுக்கான கதைத் தொகுப்பில் லாரா வாலண்டைனால் விளக்கப்பட்டது.
அவரது மூலத்தில், தாய் ஹுல்டாவைப் போலவே, அன்பான பெண் மாற்றாந்தாய் மகளே. செந்த மகள் அல்ல. சிண்ட்ரெல்லாவுடனான ஒற்றுமையை குறைப்பதற்காக இந்த மாற்றம் இருக்கிறது என்பது வெளிப்படையானதாக இருந்தது.
இது ஆர்னே-தாம்சன் கதை வகை 480ஐச் ( கனிவான மற்றும் இரக்கமற்ற பெண்கள்) சேர்ந்தது. ஷிதா-கிரி சுசுமே, ஃப்ராவ் ஹோல் அல்லது திருமதி. ஹோலே, கிணற்றில் உள்ள மூன்று தலைகள், ஃபாதர் ஃப்ரோஸ்ட், தி த்ரீ லிட்டில் மென் இன் தி வூட், தி மன்ச்டட் ரீத், தி ஓல்ட் விட்ச் மற்றும் தி டூ கேஸ்கெட்ஸ். இலக்கிய வகைகளில் தி த்ரீ ஃபேரிஸ் மற்றும் அரோர் மற்றும் ஐமி ஆகியவை அடங்கும்.
சுருக்கம்
மோசமான மனநிலை கொண்ட ஒரு வயதான விதவைக்கு இரண்டு மகள்கள் இருந்தனர்; அவரது மூத்த மகள், ஃபேன்னி ஏற்றுக்கொள்ள முடியாதவராகவும் தற்பெருமையாகவும் இருந்தாள் ஆனால் அவரது தாயைப் போலவே தோற்றமளித்தாள் மற்றும் நடந்து கொண்டாள் எனவே தாய்க்கு மிகவும் பிடித்த குழந்தை இவள்தான். அவரது இளைய மகள், ரோஜா இனிமையானவள் மரியாதையானவள் மற்றும் அழகானவள். ஆனால் அவளது மறைந்த தந்தையை ஒத்திருந்தாரள். பொறாமை மற்றும் மனக்கசப்பின் காரணமாக விதவை மற்றும் அவளுக்கு பிடித்த மகளும் இளைய பெண்ணை தவறாக நடத்தினார்கள்.
ஒரு நாள் கிணற்றில் தண்ணீர் எடுக்கும்போது ஒரு வயதான பெண் ரோஜாவிடம் தண்ணீர் கேட்டாள். ரோஜா பணிவாகச் சம்மதித்து, அதைக் கொடுத்த பிறகு, அந்த பெண் ஒரு தேவதை என்பதைக் கண்டுபிடித்தாள். அவர் மனிதர்களின் குணாதிசயத்தை சோதிக்க ஒரு வயதான பெண் வேடத்தை எடுத்தார். ரோஜா தன் மீது கருணை கொண்டவளாக இருந்ததால், அவள் பேசும்போதெல்லாம் அவள் வாயிலிருந்து ஒரு நகையோ, விலையுயர்ந்த உலோகமோ அல்லது அழகான பூவோ விழும்படி தேவதை ஆசீர்வதித்தாள்.
வீட்டிற்கு வந்து, தன் தாயிடம் ஏன் இவ்வளவு நேரம் எடுத்தாள் என்பதை விளக்கிய பெண்ணின் உதடுகளிலிருந்து விலைமதிப்பற்ற உலோகங்கள், நகைகள் மற்றும் பூக்கள் உதிர்வதைக் கண்டு மகிழ்ச்சியடைந்தாள் அந்த தாய். மேலும் தனது விருப்பமான மூத்த மகள் ஃபேன்னிக்கும் பரிசு கிடைக்க வேண்டும் என்று விரும்பினாள். . ஃபேன்னி எதிர்ப்பு தெரிவித்தாள். ஆனால் விதவை அவளை வலுக்கட்டாயமாக கிணற்றுக்கு அனுப்பி, ஒரு வயதான பிச்சைக்காரப் பெண்ணிடம் கனிவாக நடந்துகொள்ளும்படி அறிவுறுத்தினாள். ஃபேன்னி புறப்பட்டாள். ஆனால் தேவதை ஒரு அழகான இளவரசியாகத் தோன்றி, அந்தப் பெண்ணிடம் கிணற்றில் இருந்து தனக்கு ஒரு பானத்தை எடுக்கும்படி கேட்டுக் கொண்டாள். மூத்த மகள் தேவதையிடம் அநாகரிகமாக பேசி அவமானப்படுத்தினாள். தேவதை அவளின் இழிவான மனப்பான்மைக்கு தண்டனையாக, அவள் பேசும் போதெல்லாம் ஃபேன்னியின் வாயிலிருந்து தேரையோ அல்லது பாம்போ விழும் என்று சபித்தாள்.
ஃபேன்னி வீட்டிற்கு வந்ததும், அவள் அம்மாவிடம் தன் கதையைச் சொன்னாள். ஒவ்வொரு வார்த்தையிலும் அவள் வாயிலிருந்து அருவருப்பான தேரைகளும் பாம்புகளும் விழுந்தன. விதவை, கோபத்தில், ரோஜாவை வீட்டை விட்டு வெளியேற்றினாள். காட்டில், அவள் ஒரு அரசனின் மகனைச் சந்தித்தாள். அவன் அவளைக் காதலித்து அவளை மணந்தான். காலப்போக்கில், விதவை அவளுடைய மூத்த மகள் ஃபேன்னி நோய்வாய்ப்பட்டதால் அவளையும் வீட்டை விட்டு வெளியேற்றினாள். ஃபேன்னி இறுதியில் தனியாகவும் பரிதாபமாகவும் காட்டில் இறந்தாள்.
வர்ணனை
நல்லொழுக்கமுள்ள ஒருவரிடமிருந்து நகைகள் விழும் என்ற எண்ணம் இத்தாலிய பியான்கபெல்லா மற்றும் பாம்பு போன்ற பல்வேறு கதைகளிலும் காணப்படுகிறது.
வெளி இணைப்புகள்
பகுப்பு:விசித்திரக் கதைகள் பகுப்பு:பிரான்சு
ஹவ்காங் தொடருந்து நிலையம்
ஹவ்காங் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் வடக்குப் 	பகுதியில் ஹவ்காங் பகுதி மக்களுக்குப் பயன்படுகிறது. வடக்கு கிழக்கு வழித்தடத்தில் இது	பதிமூன்றாவது	தொடருந்து நிலையமாகும். இது புவாங்கோக் தொடருந்து நிலையம் மற்றும் கோவன் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்து நிலையத்தில் ஒன்றில் துறைமுகம் தொடருந்து நிலையம் நோக்கியும் மற்றொன்றில் பொங்கோல் நோக்கியும் ரயில்கள் பயணிக்கின்றன.
வெளி இணைப்புகள்
பகுப்பு:சிங்கப்பூர் ரயில் நிலையங்கள்
ஜெனிலியா
ஜெனிலியா (ஹரிணி) (பிறப்பு: ஆகஸ்ட் 5, 1987, இந்தியா) இந்தியத் திரைப்பட நடிகை ஆவார். தமிழ், தெலுங்கு, இந்தி, கன்னட மொழித் திரைப்படங்களில் நடித்து உள்ளார். இயக்குனர் சங்கர் தனது பாய்ஸ் திரைப்படத்தின் மூலம் ஜெனிலியாவை அறிமுகப்படுத்தினார். பின்னர், நடிகர் விஜய், பரத், ஜெயம் ரவி ஆகியோர் படங்களில் நடித்துள்ளார். சந்தோஷ் சுப்பிரமணியம் படத்தில் ஹாசினியாக குதூகலம், குறும்புத்தனம் மிக்கப் பெண்ணாக நடித்து அனைத்து தரப்பு மக்களையும் கவர்ந்தார்.
மறுபிரவேசம்
தன் காதலன் ரித்தேஷ் தேஷ்முக்கை மணந்து திரைத்துறையை விட்டுவிலகிய இவர் மறுபடியும், தயாரிப்பாளர் அர்பாஸ் கான் தயாரிக்கும் டாலி கி டோலி என்ற திரைப்படத்தில் இரண்டாவது கதாநாயகியாக நடிக்கிறார்.
வெளி இணைப்புகள்
பகுப்பு:இந்தி திரைப்பட நடிகைகள் பகுப்பு:1987 பிறப்புகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள்
புவாங்கோக் தொடருந்து நிலையம்
புவாங்கோக் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். "இது நாட்டின் "	வடக்குப் 	பகுதியில் புவாங்கோக் பகுதியில் அங்குள்ள மக்களுக்கு செவைசெய்கிறது. வடக்கு கிழக்கு வழித்தடத்தில் இது	பதினாலாவது	தொடருந்துநிலையமாகும். இது செங்காங் தொடருந்து நிலையம் மற்றும் ஹவ்காங் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் துறைமுகம் தொடருந்து நிலையம் நோக்கியும் மற்றொன்றில் பொங்கோல் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
கந்தர் அலங்காரம் (திரைப்படம்)
கந்தர் அலங்காரம் (Kandar Alangaram) 1979 ஆம் ஆண்டு வெளிவந்த தமிழ்த் திரைப்படமாகும். கே. சுந்தரம் இயக்கத்தில் வெளிவந்த இத்திரைப்படத்தில் தேங்காய் ஸ்ரீநிவாசன், சுஜாதா மற்றும் பலரும் நடித்துள்ளனர்.
மேற்கோள்கள்
பகுப்பு:1979 தமிழ்த் திரைப்படங்கள்‎ பகுப்பு:தேங்காய் சீனிவாசன் நடித்த திரைப்படங்கள் பகுப்பு:சுஜாதா நடித்த திரைப்படங்கள்
அஸ்கார்பிக் அமிலம்
அஸ்கார்பிக் அமிலம் (Ascorbic acid) ஒரு சர்க்கரை அமிலம் ஆகும். அஸ்கார்பிக் அமிலம் அல்லது "உயிர்ச்சத்து சி" என்பது விலங்குகள் மற்றும் தாவரங்களில் காணப்படும் மோனோசாக்கரைட் உயிர் வளியேற்ற எதிர்ப்பொருள்களாகும். அஸ்கார்பிக் அமிலத்தை உருவாக்கத் தேவைப்படும் என்சைம்களுள் ஒன்று மனித பரிணாமத்தின்போது ஏற்பட்ட நிலைமாற்றத்தில் இழந்துவிட்ட அஸ்கார்பிக் அமிலத்தை உருவாக்கச் செய்கிறது, இது உணவு மற்றும் விட்டமினிலிருந்து பெறப்பட வேண்டும். மற்ற பெரும்பாலான விலங்குகளால் தங்கள் உடல்களில் இந்த உட்பொருளை உருவாக்கிக்கொள்ள முடியும் என்பதோடு அவற்றிற்கு உணவிலிருந்து தேவைப்படுவதில்லை. உயிரணுக்களில், இது அதனுடைய குறைக்கப்பட்ட வடிவத்தில் குளதாதயோன் உடனான எதிர்வினையால் தக்கவைக்கப்படுகிறது, இதனை புரோட்டீன் டைசல்பைட் ஐஸோமெரேஸ் மற்றும் குளுடாரெடாக்ஸின் ஆகியவற்றால் விரைவுபடுத்தலாம். அஸ்கார்பிக் அமிலம் ஒரு குறைவுபடுத்தும் துணைப்பொருள் என்பதுடன் இதனால் ஹைட்ரஜன் பெராக்சைட் போன்ற எதிர்வினையாற்ற உயிர்வாயு உயிரினங்களை சமன்செய்கிறது. இதனுடைய நேரடியான உயிர் வளியேற்ற விளைவுகளுக்கும் மேலாக அஸ்கார்பிக் அமிலம் உயிர் வளியேற்ற எதிர்ப்பொருள் என்சைமான அஸ்கார்பேட் பெராக்ஸிடேஸிற்கான அடுத்துள்ள அடுக்காகவும் இருக்கிறது, இந்த செயல்பாடு தாவரங்களிலான அழுத்த சமாளிப்பிற்கு முக்கியத்துவம் வாய்ந்ததாக இருக்கிறது. அஸ்கார்பிக் அமிலம் தாவரங்களின் எல்லா பாகங்களிலும் உயர் அளவுகளில் காணப்படுகிறது என்பதுடன் குளோரோபிளாஸ்டுகளில் 20 மில்லிமோலார் செறிவுகளை எட்டக்கூடியவையுமாகும்.
பகுப்பு:கரிம அமிலங்கள் பகுப்பு:உயிர்ச்சத்துக்கள் பகுப்பு:அரிமானத் தடுப்பிகள்
இ. பத்மநாபன்
'''இ. பத்மநாப ஐயர்''' (இரத்தின ஐயர் பத்மநாப ஐயர், பிறப்பு: ஆகத்து 24, 1941) ஈழத்து இலக்கியத்துக்குப் பெரும் பங்காற்றி வரும் இலக்கிய ஆர்வலர். ஈழத்து இலக்கிய உலகில் மட்டுமல்ல, தமிழக இலக்கிய உலகிலும் நன்கு அறியப்பட்ட ஐயர் என எல்லோராலும் அன்பாக அழைக்கப்படுகின்ற இவர், பன்முகப் பார்வை கொண்ட நவீன படைப்பிலக்கிய முயற்சிகளின் உந்துசக்தி. வெளியீட்டுத் துறையிலும் ஆக்கங்களைத் தொகுப்பதிலும் மிகுந்த ஆர்வமும் ஈடுபாடும் கொண்டவர். தரமான, நேர்த்தியான பல நூல்களைப் பதிப்பித்தவர். தனது வாழ்வில் நாற்பது ஆண்டுகளுக்கு மேலாக ஈழத்து இலக்கியத் துறையிலும் வெளியீட்டுத் துறையிலும் தனக்கென ஒரு முத்திரையை பதித்துக்கொண்டவர். பல அறிவியல்-சார் கட்டுரைகளை ஈழத்துப் பத்திரிகைகளில் இ. பத்மநாபன் என்ற பெயரில் எழுதியுள்ளார். இலக்கியப் பங்களிப்புக்காக இயல் விருது பெற்றவர். யாழ்ப்பாணத்தில் பிறந்த இவர் இப்பொழுது இலண்டனில் வசித்துவருகிறார்.
குடும்பப் பின்னணி
பத்மநாப ஐயர் யாழ்ப்பாணம், வண்ணார்பண்ணையில் பிறந்தவர். இவரின் துணைவியார் சொர்ணவல்லி ஒரு இலக்கிய ஆர்வலர். பத்மநாப ஐயரின் இலக்கிய முயற்சிகளுக்கு உறுதுணையாக இருந்து ஆதரவு வழங்கிவந்த அவர் இடையில் மரணித்துவிட்டார். அவரது இறப்புக்குப் பின்னும் பத்மநாப ஐயர் தனது இலக்கியப்பணியைத் தொடர்கிறார். சொர்ணவல்லி எழுதிய இலங்கையில் தோட்டப்பள்ளிக்கூடங்களின் கல்வியமைப்பும் பிரச்சினைகளும் என்ற நூலும் பத்மநாப ஐயரால் வெளியிடப்பட்டது.
இலக்கியப் பணிகள்
யாழ்ப்பாணம், வண்ணார்பண்ணையைப் பிறப்பிடமாகக் கொண்டிருந்தாலும் தந்தையுடனும் கல்வி, தொழில் நிமித்தம் பல இடங்களிலும் வசிக்க நேர்ந்ததில் இலக்கிய நேசிப்பாளர்கள் பலரை நண்பர்களாக்கியும் கொண்டார். இவரது அறிவியல் கட்டுரைகள் அறிவொளி, நவீன விஞ்ஞானி போன்ற இதழ்களில் வெளியாகியுள்ளன.
இவர், தரமான நூல்களும் இதழ்களும் ஈழத்து வாசகர்களுக்கு கிடைக்க வேண்டும் என்பதிலும், ஈழத்துப் படைப்புக்கள் நூல்வடிவம் பெற வேண்டும் என்பதிலும் அறுபதுகளிலிருந்து தொடர்ந்து அக்கறை செலுத்திவருகின்றார்.
தமிழியல் பதிப்பகத்தின் மூலம் பல நூல்களை வெளியிட்டு வருகிறார். கண்ணில் தெரியுது வானம் முதலிய குறிப்பிடத்தக்க நூல்களைத் தொகுத்து வெளியிட்டுள்ளார். பல எழுத்தாளர்களின் நூல்களை வெளியிடுவதில் பங்காற்றியுள்ளார். காலச்சுவடு, நூலகம் திட்டம் போன்றவற்றின் ஆலோசகராகவும் இருக்கிறார்.
அச்சிடலின் முன்மாதிரியான தொகுப்புக்களைக் கொண்டுவந்ததில் ஓவியர் மார்க் அவர்களின் 'தேடலும் படைப்புலகமும்' (1987) நூலாகும். வடிவமைப்பில் புதுமுயற்சியாகவும் இது கருதப்பட்டது. மேலும், 31 கவிஞர்களின் 82 சமகால அரசியல் கவிதைகளைத் தேர்ந்தெடுத்து 'மரணத்துள் வாழ்வோம்' (1985) எனும் தொகுப்பாக இன்றும் பேசப்படுகிற தொகுப்பாக்கித் தந்துள்ளார்.
ஈழநாடு ஆசிரியர் சபாரத்தினம் எழுதிய ஆசிரியத் தலையங்கங்களைத் தொகுத்து 'ஊரடங்கு வாழ்வு'(1985) தமிழியல் வெளியீடாக வெளியிட்டு உலகிலேயே முதலில் வந்த ஆசிரியத் தலையங்கங்களின் தொகுப்பெனும் பெருமையையும் தந்துள்ளது.
மின்நூலாக்கத்தில் ஆர்வம்
நூலகக் கனவின் ஒரு படியாகவே, ஈழத்து நூல்களை மதுரைத் திட்ட இணைய நூலகத்தில் கணிசமான நூல்கள் சேர்க்கப்பட்டிருப்பதும், ஈழத்து நூல்களுக்கான நூலக திட்டத்தின்படி இணைய நூலகம் ஒன்று மின்னம்பலத்தில் பவனி வரச் செய்தார். ஈழ நூலகத் திட்டத்தின் அறங்காவலர் சபையின் தலைவராகவும் பணியாற்றுகிறார்.
விருதுகளும் சிறப்புகளும்
கனடிய தமிழ் இலக்கியத் தோட்டமும் ரொறொன்ரோ பல்கலைக்கழக தென்னாசியக் கழகமும் இணைந்து ஆண்டுதோறும் வழங்கும் இயல் விருது 2004 ஆண்டு இவருக்கு வழங்கப்பட்டது. கனடாவிலிருந்து வெளிவரும் காலம் சஞ்சிகை பத்மநாப ஐயரின் பணிகளைக் கௌரவிக்குமுகமாகச் சிறப்பிதழ் ஒன்றை வெளியிட்டுள்ளது.
வெளி இணைப்புக்கள்
பகுப்பு:ஈழத்துப் பதிப்பாளர்கள் பகுப்பு:பிரித்தானியத் தமிழர் பகுப்பு:1941 பிறப்புகள் பகுப்பு:ஈழத்து எழுத்தாளர்கள் பகுப்பு:நூல் விரும்பிகள் பகுப்பு:இயல் விருது பெற்றவர்கள்
சுக்மா
சுக்மா (Sukma) இந்திய நாட்டின் சத்தீசுகர் மாநிலத்திலுள்ள சுக்மா சுக்மா மாவட்டத்தின் தலைமையிட நகரமும்,  ஒரு நகராட்சியும் ஆகும்..
புவியியல்
கடல் மட்டத்திலிருந்து சராசரியாக 210 மீட்டர் உயரத்தில் 18°24′0″ வடக்கு 81°40′0″ கிழக்கு என்ற அடையாள ஆள்கூறுகளில் சுக்மா நகரம் அமைந்துள்ளது.
இருப்பிடம்
தேசிய நெடுஞ்சாலை எண் 30 இந்நகரத்தை சத்தீசுகரின் செகல்தர்பூர் மாநகராட்சியுடன் இணைக்கிறது.
மக்கள்தொகை பரம்பல்
2011-ஆம் ஆண்டின் மக்கள்தொகை கணக்கெடுப்பின்படி, 15 வார்டுகளைக் கொண்ட சுக்மா நகராட்சி 3,104 வீடுகளையும், 13,926 மக்கள்தொகையும் கொண்டது. பாலின விகிதம் 1000 ஆண்களுக்கு 947 பெண்கள் வீதம் உள்ளனர். எழுத்தறிவு 74.20% ஆகவுள்ளது. மக்கள்தொகையில் இந்து சமயம்|இந்துக்கள்]] 83.32%, இசுலாமியர்கள் 9.40%, கிறித்தவர்கள் 4.55%, சீக்கியர்கள் 0.17%, பௌத்தர்கள் 1.28% மற்றும் பிறர் 0.04% உள்ளனர். சுக்மா மக்கள் கோயா மொழி, கோண்டி மொழி, தெலுங்கு மொழி, சோரா மொழிகள் பேசுகின்றனர்.
போக்குவரத்து
சுக்மா நகரத்தில் சாலை வழிப் போக்குவரத்து திட்டம் மட்டுமே போக்குவரத்திற்காகப் பயன்படுத்தப்படுகிறது. ராய்ப்பூர், சத்தீசுகர், ஐதராபாத்து (இந்தியா), பிலாய், பிலாசுப்பூர் (சத்தீசுகர்), விசயவாடா, செகதல்பூர், விசாகப்பட்டினம் முதலான நகரங்களுக்கு சுக்மா நகரத்திலிருந்து பொது மக்கள் பேருந்துகள் மூலமாக பயணம் மேற்கொள்கின்றனர்.
தாண்டேவாடா நகரத்திலுள்ள உள்ள இரயில் நிலையம் மிக அருகிலுள்ள இரயில் நிலையமாகும். இதேபோல செகதல்பூரில் உள்ள விமான நிலையம் சுக்மா நகரத்திற்கு அருகிலுள்ள விமான நிலையமாகும்.
பிற செய்திகள்
சிவப்பு தாழ்வாரம் பகுதியில் உள்ள சுக்மா மாவட்டம் நக்சலைட்-மாவோயிச கிளர்ச்சியால் அடிக்கடி பாதிக்கப்படும் ஒரு பகுதியாகும். காவல் துறை பணியாளர்கள் மற்றும் அரசியல் தலைவர்களை குறிவைத்து மாவோயிசுட்டுகளால் இந்தப்பகுதி தொடர்ந்து தாக்குதலுக்கு உள்ளாகியுள்ளது. இராணுவம், சி.ஆர்.பி.எஃப் மற்றும் காவல்துறை ஊழியர்கள் மீது இதுவரை ஏராளமான தாக்குதல்கள் இந்நகரத்தில் நடந்துள்ளன. 2013 சுக்மா தாக்குதல் மற்றும் 2017 சுக்மா தாக்குதல் நிகழ்வுகள் அனைவருக்கும் தெரிந்ததேயாகும்.
புற இணைப்புகள்
பகுப்பு:சுக்மா மாவட்டம் பகுப்பு:சத்தீஸ்கர் மாநிலத்திலுள்ள ஊர்களும் நகரங்களும்
தமிழ்க் காப்புக் கழகம் (மதுரை)
right|300px|thumb|இலக்குவனாரின் நடைப்பயணம் தமிழ்க் காப்புக் கழகம், தமிழ்மொழியை காக்கவும், வளர்க்கவும் மதுரையில் இலக்குவனாரால் 6.8.1962 அன்று நிறுவப்பட்டது. இந்த அமைப்பின் சார்பில் மாணவர்களுடன் ஊர்வலமாகச் சென்று கடைப் பெயர்களைத் தமிழில் எழுதுமாறு கோரினார்.
வெளி இணைப்புகள்
பகுப்பு:தமிழ்ப் பதிப்பகங்கள்
வடுகன்குத்தகை
வடுகன்குத்தகை (Vadugan Kuthagai) இந்தியாவின், தமிழ்நாடு மாநிலம், தஞ்சாவூர் மாவட்டத்தில் பட்டுக்கோட்டை தாலுக்காவில் ஆலத்தூர் வருவாய் பிரிவில் வடுகன்குத்தகை என்ற கிராமம் உள்ளது. '''
விளக்கப்படங்கள்
2001-ஆம் ஆண்டின் மக்கள் தொகை கணக்கெடுப்பின்படி, வடுகன்குத்தகையின்  மொத்த மக்கள் தொகை- 668 ஆண்கள்-347  மற்றும்  பெண்கள்-321. ஆக் இருந்தது. பாலின விகிதம்  925 ஆகவும் கல்வியறிவு விகிதம்  65.61 ஆகவும் இருந்தது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
ஏறநாடு வட்டம்
ஏறனாடு வட்டம் கேரளத்தின் மலப்புறம் மாவட்டத்தில் உள்ளது. மலப்புறம், மஞ்சேரி நகராட்சி மன்றங்களும், அரீக்கோடு,  கொண்டோட்டி,  மலப்புறம் பிளாக் பஞ்சாயத்து உட்பட்ட 19 ஊராட்சிகள் இதன் நிர்வாகத்தின் கீழுள்ளன. இதன் தலைமையகம் மஞ்சேரி. 33 கிராமங்கள் உண்டு. பரப்பளவு 697.28 ச.கி.மீ. 2001 ல் சென்சசு கணக்கெடுப்பின்படி 6,26,266 மக்கள் இங்கு வாழ்கின்றனர்..<ref>மாத்யமம் தினப்பத்ரம் ஏறனாடு பதிப்பு 1994 அக்டோபர் 14
ஊர்கள்
1996ல் ஏற்படுத்தப்பட்ட இதில் கீழ்க்கண்ட 33 ஊர்கள் உள்ளன.
சான்றுகள்
பகுப்பு:கேரளப் புவியியல்
தினாவன் தீவு
இந்தத் தீவு கிமானிசு ஆற்றின் முகப்புக்கு அருகில் கிமானிசு நகரத்திலிருந்து சுமார் 3.5 கிலோமீட்டர் தொலைவில் அமைந்துள்ளது. 73 மீ உயரத்தில் அமைந்துள்ள இத்தீவு பாறைகள் மற்றும் மணல் திட்டுகளால் சூழப்பட்டுள்ளது. தனியார் உரிமையாளர் இத்தீவில் ஒரு சுற்றுலா விடுதியை நடத்துகிறார்.
இரண்டாம் உலகப் போரின் போது, சப்பானியப் படைகளை போர்னியோவில் பூர்வீக சுலுக்குகளும் சீன இனத்தவர்களும் தாக்கினர். பழிவாங்கும் நடவடிக்கையின் ஒரு பகுதியாக, தீவில் உள்ள ஒவ்வொரு சுலுக் ஆண்களும் தூக்கிலிடப்பட்டனர், அதே நேரத்தில் அவர்களது பெண்கள் மற்றும் குழந்தைகள் வேறு இடங்களுக்கு கொண்டு செல்லப்பட்டனர்.
புற இணைப்புகள்
பகுப்பு:மலேசியாவின் தீவுகள் பகுப்பு:சபா
சரோஜினி மகிசி
சரோஜினி பிந்துராவ் மகிசி (Sarojini Bindurao Mahishi 3 மார்ச் 1927 - 25 ஜனவரி 2015) ஓர் இந்திய ஆசிரியரும், வழக்கறிஞரும், ஆர்வலரும், அரசியல்வாதியும் ஆவார். இவர் கர்நாடக மாநிலத்தின் முதல் பெண் நாடாளுமன்ற உறுப்பினர் ஆவார். இவர் 1962 மற்றும் 1980க்கும் இடையில் நான்கு முறை தார்வாட் வடக்கு தொகுதியிலிருந்து 1983 இல் இவர் மாநிலங்களவைக்கு ஜனதா கட்சியின் உறுப்பினராக தேர்ந்தெடுக்கப்பட்டார்.
மகிசி கர்நாடக அரசாங்கத்தினால்  1983இல் இந்தியாவில் இட ஒதுக்கீடு வரையறைகளுக்கு பரிந்துரைப்பதில் அமைக்கப்பட்ட் குழுவில் இடம்பெற்றதன் மூலம் பரவலாக அறியப்படுகிறார். 1986இல் பரிந்துரைகளைச் சமர்ப்பித்த குழு, கர்நாடகாவில் அதிக சதவீத வேலைவாய்ப்பு உள்ளூர் மக்களுக்கு ஒதுக்கப்பட வேண்டும் என்று பரிந்துரைத்தது.
ஆரம்ப கால வாழ்க்கை
சரோஜினி மகிசி 3 மார்ச் 1927 அன்று பிரித்தானிய இந்தியாவின் மும்பை மாகாணம் தார்வாடுவில் கமலாபாய் மற்றும் பிந்துராவ் மகிசி தம்பதியினருக்கு மகளாகப் பிறந்தார். எட்டு குழந்தைகளில் இவர் இரண்டாவது குழந்தை ஆவார். இவரது தந்தை பிந்துராவ் ஒரு முன்னணி வழக்கறிஞரும் சமசுகிருத அறிஞரும் ஆவார். சரோஜினி சாங்கலியில் உள்ள வில்லிங்டன் கல்லூரியில் சேருவதற்கு முன்பு தார்வாட்டின் அரசுப் பள்ளிகளில் படித்தார். பெல்காமில் உள்ள ராஜா லக்கம்கவுடா சட்டக் கல்லூரியில் சட்டப் பட்டமும், சமசுகிருத மொழியில் முதுகலைப் பட்டமும் பெற்றார்.
தொழில் வாழ்க்கை
மகிசி ஆசிரியராக தனது வாழ்க்கையைத் தொடங்கினார். மாநில சமூக நல வாரியத்தில் சேருவதற்கு முன்பு சில ஆண்டுகள் சமசுகிருதம் மற்றும் சட்டத்தை தார்வாட்டில் உள்ள ஜனதா சிக்சனா சமிதி கல்லூரியில் கற்பித்தார்.
இலக்கிய நடவடிக்கைகள்
மகிசி பல கன்னட மற்றும் மராத்தி படைப்புகளை இந்தியில் மொழிபெயர்த்தார். இவற்றில் மிக முக்கியமானது கன்னடக் கவிஞர் டிவி குண்டப்பாவின் மங்கு திம்மனா காகாவின் மொழிபெயர்ப்பு ஆகும்.
வகித்த பதவிகள்
மாநிலங்களவை உறுப்பினர், மாநிலங்களவையின் துணைத் தலைவர் (1982-84), தார்வாட் வடக்கு தொகுதியில் இருந்து 4 முறை மக்களவை உறுப்பினர் , சன்சாடியா இந்தி பரசத் தலைவர், தில்லி கர்நாடக சங்கத்தின் தலைவர் ஆகிய பதவிகளை வகித்துள்ளார்.
சரோஜினி மகிஷி அறிக்கை
இராமகிருஷ்ண மகாபலேஷ்வர் ஹெக்டே 1983இல் நியமிக்கப்பட்ட அரசாங்கக் குழுவிற்குத் தலைமை தாங்குமாறு மகிசியினைக் கேட்டுக் கொண்டார் பொதுத்துறை, தனியார் நிறுவனங்கள் மற்றும் பன்னாட்டு நிறுவனங்களில் கன்னடர்களுக்கு ஒரு குறிப்பிட்ட சதவீதத்தினை ஒதுக்க வேண்டும் என பரிந்துரை செய்தது. கன்னட ரக்சணா வேதிகே போன்ற கன்னட குழுக்கள் முனைவர் சரோஜினி மகிசி அறிக்கையை கர்நாடகத்தில் செயல்படுத்த வலியுறுத்தி வருகின்றன.
மகிசி தலைமையிலான குழுவில் இந்திய நிர்வாக ஆட்சிப் பணியின் (ஐஏஎஸ்) நான்கு ஓய்வுபெற்ற அதிகாரிகள் அடங்குவர். உறுப்பினர்கள் கவிஞர் கோபாலகிருஷ்ண அடிகா, ஜி. கே. சத்யா, கே. பிரபாகர ரெட்டி, ஜி. நாராயண குமார், ஒரு சட்டமன்ற உறுப்பினர் மற்றும் ஓய்வுபெற்ற இந்தியக் குடிமைப் பணி அதிகாரிகள் பிஎஸ் ஹனுமான் மற்றும் சித்தய்யா பூரணிக் ஆகியோர் இருந்தனர்.
எடிஹட் ஏர்வேஸ்
எடிஹட் ஏர்வேஸ் (Etihad Airways) ஐக்கிய அரபு அமீரகத்தின் இரண்டாவது பெரிய விமானச் சேவையாகும். முதலிடத்தில் எமிரேட்ஸ் உள்ளது. எடிஹட் ஏர்வேஸின் தலைமையகம் காலிஃபா நகரத்தில் உள்ள அபுதாபியின் சர்வதேச விமான நிலையத்திற்கு அருகில் உள்ளது. ஜூலை 2003 ஆம் ஆண்டு தொடங்கப்பட்ட எடிஹட் ஏர்வேஸ், தனது விமானச் சேவையினை நவம்பர் 2003 முதல் துவங்கியது. இதன் பெயர் ‘ஒற்றுமை’ என்று பொருள்படக்கூடிய அரபு வார்த்தையில் இருந்து வந்தது.
எடிஹட் ஏர்வேஸ் வாரத்திற்கு ஆயிரம் விமானங்களுக்குமேல் செயல்படுத்துகிறது. இதில் 120 க்கும் மேற்பட்ட இலக்குகள் பயணிகள் மற்றும் சரக்கு விமானங்களின் இலக்குகளாகும். இந்த இலக்குக்கான இடங்கள் மத்திய கிழக்கு, ஆப்பிரிக்கா, ஆசியா, ஐரோப்பா, ஆஸ்திரேலியா மற்றும் அமெரிக்காவில் உள்ளன. மே 2015 இன்படி, எடிஹட் ஏர்வேஸின் விமானக் குழுவில் 117 ஏர்பஸ் மற்றும் போயிங்க் விமானங்கள் உள்ளன. 2012 ஆம் ஆண்டில் மட்டும் எடிஹட் ஏர்வேஸ் 10.3 மில்லியன் பயணிகளுக்கு விமானச் சேவையினைப் புரிந்துள்ளது. இது அதற்கு முந்தைய வருடத்தினைவிட, 23% அதிகமாகும். எடிஹட் ஏர்வேஸ், ஐக்கிய அரபு நாடுகளில் இரண்டாவது பெரிய விமானச் சேவையாகவும், மத்திய கிழக்கு நாடுகளில் மூன்றாவது பெரிய விமானச் சேவையாகவும் உள்ளது. இதன் முக்கிய தலைமை மையமாக அபுதாபி சர்வதேச விமான நிலையம் அமைந்துள்ளது. எடிஹட் ஏர்வேஸ், பயணிகளுக்கான விமானச் சேவை புரிதலை முக்கியமாகக் கொண்டிருந்தாலும், விடுமுறை மற்றும் சரக்கு விமானங்களுக்கான சேவையினையும் இது செயல்படுத்துகிறது.
கோட்ஷேர் ஒப்பந்தங்கள்
ஜனவரி 2015 இன்படி, எடிஹட் ஏர்வேஸ் பின்வரும் நிறுவனங்களுடன் கோட்ஷேர் ஒப்பந்தங்களைக் கொண்டுள்ளது.
உயர்தர வழித்தடங்கள்
எடிஹட் ஏர்வேஸ் சிட்னி – மெல்போர்ன், மெல்போர்ன் – சிட்னி, லாஸ் ஏஞ்சல்ஸ் – நியூயார்க் மற்றும் பாங்காக் – கோஹ் சமௌய் ஆகிய வழித்தடங்களை உயர்தர வழித்தடங்களாகக் கொண்டுள்ளது. இந்த வழித்தடங்களுக்கு முறையே வாரத்திற்கு 165, 162, 105 மற்றும் 91 விமானங்களை இயக்குகிறது. இவை தவிர குறிப்பிட்ட காரணங்களுக்காக இயக்கப்படும் விமானங்களை பாயிண்ட் நோயிர் – ஜோஹன்ஸ்பர்க் வழித்தடத்தினில் செயல்படுத்துகிறது.
விமானக் குழு
மே 30, 2015 இன்படி, எடிஹட் ஏர்வேஸின் விமானக் குழு பின்வரும் விமானங்களைக் கொண்டுள்ளது.
குறிப்புகள்
பகுப்பு:விமானசேவை நிறுவனங்கள்
மூன்றாம் குலோத்துங்க சோழன்
இரண்டாம் இராஜாதிராஜன் கல்வெட்டுகளில் கடைசியாகச் சொல்லப்பட்டிருக்கும் ஆட்சி ஆண்டு பதினாறு. எனவே அவனுடைய ஆட்சி ஆண்டு பொ.ஊ. 11ல் தொடங்கியிருப்பின் அது, 1179வரையில் நீடித்திருக வேண்டும். அவன் ஆட்சிக்கு வந்ததே பொ.ஊ. 1166ல் என்று வைத்துக் கொண்டால், 1182வரை ஆண்டிருக்க வேண்டும். மூன்றாம் குலோத்துங்கன் கல்வெட்டுக்களைப் பார்த்தால் பொ.ஊ. 1178ல் ஜூலை மாதம் 6 தேதிக்கும் 8 தேதிக்குமிடையே அவனுடைய ஆட்சி ஆரம்பமானதாகத் தெரிகிறது. எனவே அடுத்து பட்டத்திற்கு வந்து, ஆட்சி செய்யும் மன்னனாக மூன்றாம் குலோத்துங்கன் இராஜாதிராஜன் மரணத்திற்கு முன்னமே ஏற்றுக் கொள்ளப்பட்டான் என்று தெளிவாகத் தெரிகிறது.
குழப்பம்
இரண்டாம் இராஜராஜன் இறந்தபோது அவனுடைய பச்சிளம் பிள்ளைகளை பல்லவராயர் பாதுகாத்துவந்தார். அந்த பச்சிளம் பாலகர்களுள் ஒருவராகக் குலோத்துங்கன் இருந்திருக்க முடியாது என்பதும் வரலாற்றின் படி அறியக்கூடியதாயிருக்கிறது. குலோத்துங்கன் என்பதுவும் இரண்டாம் இராஜாதிராஜனின் கல்வெட்டுக்களில் சொல்லப்பட்டிருக்கும் குமார குலோத்துங்கன் என்பவனும் ஒருவனா என்ற குழப்பம் இருக்கிறது. ஒருவனே ஆயின் தன் முன்னவனைப் போல இவனும் சோழப் பேரரசர்களின் நேர் உரிமையாளன் அல்ல என்ற முடிவு ஏற்பட்டுவிடும். குமார குலோத்துங்கனின் வம்சாவழியை 'குலோத்துங்கன் கோவை' பின்வருமாறு தெரிவிக்கிறது.
சங்கம ராஜா -- நல்லமன் & குமார குலோத்துங்கன் & சங்கரச் சோழன்
'சங்கரச் சோழன் உலா', சங்கரச் சோழனுடைய அண்ணனைக் குமாரமகீதரன் என்ற சற்று மாறுபட்ட பெயரில் சொல்லுகிறது. ஆனால் கோவையோ, உலாவோ மூன்றாம் குலோத்துங்கனுடைய கல்வெட்டுக்களை ஆதாரமாகக் கொண்ட வரலாற்று நிகழ்ச்சிகளைச் சொல்லாததால், இந்த அரசன் தா இலக்கியங்களில் சொல்லப்பட்ட குமார குலோத்துங்கனா? என்ற ஐயம் ஏற்படுகிறது. சங்கமராஜா சோழ வம்சத்திற்கு என்ன உறவு? என்ற உண்மையைத் தெரிந்து கொள்ள எந்த விதமான ஆதாரங்களும் இப்போது கிடைக்கவில்லை.
முதலாம் பாண்டியப் போர்
ராஜாதி ராஜனின் துணையால் பாண்டிய நாட்டினை அடைந்த வீர பாண்டியன், சோழர்கள் செய்த உதவியை மறந்து சிங்களர்களுடன் இணைந்து சோழர்களை துன்புறுத்த ஆரம்பித்தான். குலசேகர பாண்டியனின் மைந்தன் விக்கிரம பாண்டியன் மூன்றாம் குலோதுங்கனிடம் சரண் அடைந்து, தனக்கு பாண்டிய தேசத்தை பெற்று தருமாறு கேட்டுக் கொண்டான். சோழர்களுக்கு தீமை செய்யும் வீர பாண்டியனை எதிர்க்க இன்னொரு காரணமும் கிடைக்க, போர் தினவேடுத்திருந்த குலோத்துங்கன் சோழப் படையை பாண்டிய தேசம் நோக்கி நகர்த்தினான். சோழர்கள் படையை இவனே தலைமை தாங்கி போர் நிலத்தில் வாளேந்தி நின்றான் அந்த வாலிப வீரன்.
எழகப் படை, மறவர் படை, ஈழப் படை ஆகியவை சோழனுக்கு ஈடுக் கொடுக்க முடியாமல் புறம் கண்டோடினர். போரினை வென்ற சோழன் தன் பால் அடைக்கலம் கண்ட விக்கிரம பாண்டியநிடத்தே பாண்டிய தேசத்தை ஒப்படைத்து கப்பம் கட்டுமாறு பணிவித்தான்.
இரண்டாம் பாண்டிய போர்
போரினால் துவண்ட வீரப் பாண்டியன், சேர தேசத்தை அடைந்து வீர கேரளன் உதவியை கோரினான். சேரப் படையுடன் தனது படையையும் இணைத்து, சோழனை எதிர்த்தான் வீரப் பாண்டியன். தனது பாண்டிய தேசத்தை அடையும் பொருட்டு அவன் மதுரை மாநகர் நோக்கி தனது படையை நகர்த்தினான் வீர பாண்டியன். இதனை அறிந்த சோழன் மதுரைக்கு கிழக்கே உள்ள நெட்டூரில் பாண்டிய படைகளை சந்தித்தான். அங்கே ஏறுப் பெரும்படைகளுக்கும் நடுவே மிகப் பயங்கரப் போர் நிகழ்ந்ததாக அறியப் படுகின்றது. இந்தப் போரிலும் வீர பாண்டியன் தோல்வியையே சந்தித்தான்.
தோல்விக்கு பின் பாண்டியன் சேர தேசம் சென்று வீர கேரளனிடம் சரண் அடைந்தான். இரண்டாம் பாண்டிய போரில் குலோத்துங்கனின் ஆற்றலை அறிந்த வீர கேரளன், பாண்டியனிற்கு அடைக்கலம் கொடுத்தால் சோழன் தன்னையும் எதிர்த்து வருவான் என்பதை அறிந்து அவன் மேல் கொண்ட மதிப்பால் பாண்டியனை சோழனிடமே அடைக்கலம் அனுப்பி வைத்தான். அடைக்கலம் புகுந்த பாண்டியனை அனுசரனயுடன் அணைத்தான் சோழன். அவனுக்கு பாண்டிய தேசத்தின் ஒரு பகுதியை பிரித்து அரசாள கொடுத்தான்.
கொங்கு நாட்டுப் போர்
ஈழ தேசத்தில் போர் புரிந்த காலத்திலேயே சோழன் கொங்கு தேசத்திலும் போர் புரிந்ததாக அறியப் படுகின்றது. ராஜாதி ராஜன் காலத்தில் ஆட்சி புரிந்து வந்த கொங்கு மன்னர்கள், சோழர்களுக்கு கப்பம் செலுத்துவதை நிறுத்தி விட்டு சுயேச்சை மன்னர்களாக தங்களை அறிவித்துக் கொண்டனர். இதனால் வீறுக் கொண்டு எழுந்த குலோத்துங்கன், பாண்டிய தேசத்தினை கைப் பற்றியவுடன் தனது படைகளை சன்னத்தமாக வைத்திருந்து கொங்கு தேசம் மீது பாய்ந்தான். சோழர்களுக்கு ஈடு கொடுக்க இயலாத கொங்கு தேசத்தவர்கள் (இவர்கள் சேர மன்னர்கள் கிளை வம்சத்தவர்களாக அறியப் படுகின்றனர்) சோழர்களிடம் சரண் அடைந்தனர். இதனை அடுத்து தன்னிடம் அடைந்த கொங்கு மன்னனிர்கே அவனது தேசத்தினை அளித்து, தனக்கு அடங்கி கப்பம் கட்டுகின்ற ஒரு சிறிய அரசனாக அறிவித்தான்.
வடநாட்டுப் போர்
காகதீயா அரசு தனது விச்தரிப்பினை ஆரம்பித்த காலம் மூன்றாம் குலோத்துங்கனின் காலம் தான். அது மட்டும் இல்லாமல் பாண்டியர்கள், ஹோய்சாளர்கள் தங்களது அரசுகளை விஸ்தரிக்கும் எண்ணங்களை தங்கள்ளுக்குள் விதைத்த காலமும் குலோத்துங்கனின் காலம் தான். பாண்டியர்களை நசுக்கி, ஹோய்சாளர்களை திருமண உறவின் மூலம் வலுப் படுத்தி சோழ அரசினை வியாபித்தான் சோழன். அப்போது காகதீய மன்னன் சோழனின் சிற்றரசர்களை தூண்டி விட்டு கலகம் செய்வித்தான். காஞ்சிபுரத்தினை ஆண்டு வந்த வீர நல்ல சித்தன்ன தேவ சோழன் என்கிற சிற்றரசன் குலோத்துங்கனுக்கு அடிபணியாமல் கப்பம் கட்டுவதை நிறுத்தினான். இவனுக்கு துணையாய் காகதீய மன்னன் இருந்தான். இதனால் வெகுண்ட சோழன், தனது படையுடன் சென்று சித்தன்ன தேவனை அடிப் பணிய வைத்து, காகதீய மன்னனை சோழ தேசம் பக்கம் நெருங்க விடாமல் செய்தான்.
மூன்றாம் பாண்டியப் போர்
விக்கிரம பாண்டியனின் இயற்கையான மறைவுக்கு பிறகு குலசேகர பாண்டியன் என்பவன் அரியணை ஏறினான். இவன் குலோத்துங்கன் பாண்டியர்களுக்கு செய்த உதவியை மறந்து, ஈழ அரசுடன் உடன்படிக்கை செய்தான். சோழ அமைச்சர்களை நாடு கடத்தினான், இதன் பொருட்டு மூன்றாம் பாண்டியப் போர் நிகழ்ந்தது.
குலசேகர பாண்டியன் தனது மறப் படையும் எழகப் படைதனையும் திரட்டிக் கொண்டு குலோத்துங்கனை எதிர்த்து காவிரி நதிக் கரை அருகே மட்டியூர் என்ற இடத்திற்கு அருகே சந்தித்தான். பாண்டியனுக்கும் சோழனுக்கும் நடந்த இப்போர் பல நாட்கள் நடந்ததாகவும் போருக்கு பின் மதுரை நகரினில் இருந்த பாண்டிய கோட்டைகளை தகர்த்தெறிந்தான். பாண்டியனோ போரினால் பின் வாங்கி தன் மக்களை காப்பாற்றிக் கொண்டு ஈழ தேசத்தில் அடைக்கலம் புகுந்தான்.
இந்த வெற்றிக்கு பின்பு சோழன் பாண்டிய தலைநகரத்தில் சோழ பாண்டியன் என்று வெற்றி மகுடம் புனைந்துக் கொண்டான்.
குலோத்துங்கனின் சிறப்பு பணிகள்
மூன்றாம் குலோத்துங்கனின் காலத்தில் பற்பல சிறந்த பணிகள் தமிழகத்தே நிகழ்ந்தன.
குறிப்புகள்
பகுப்பு:சாளுக்கிய சோழர்கள் பகுப்பு:சோழர் பகுப்பு:1218 இறப்புகள் பகுப்பு:இந்தியப் பேரரசர்கள்
விழுப்புரம் (சட்டமன்றத் தொகுதி)
தொகுதியில் அடங்கியுள்ள பகுதிகள்
விழுப்புரம் வட்டம் (பகுதி) அய்யன்கோவில்பட்டு, காகுப்பம், பொய்யப்பாக்கம், மாதிரிமங்கலம், செங்காடு, வடுகநாதன்குப்பம், மேல்பாதி, மகாராஜபுரம், எருமந்தாங்கல், சாலை அகரம், கோலியனூர், கல்லப்பட்டு, பெத்துரெட்டிக்குப்பம், இளங்காடு, வி.புதூர், முதலியார்குப்பம், குமுளம், மனக்குப்பம், மலராஜம்குப்பம், குடுமியாங்குப்பம், நரையூர், பனங்குப்பம், தொடந்தனூர், பானாம்பட்டு, வி.மருதூர், பூந்தோட்டம், நன்னாடு, வேடம்பட்டும் பெரும்பாக்கம், கோனூர், தேனி, வெண்மணியாத்தூர், கொத்தமங்கலம், வெங்கடேசபுரம், சட்டிப்பட்டு, ஒருகோடி, தோக்கவாடி, கொண்டங்கி, வழுதரெட்டி, சாலமேடு, ஆனங்கூர், நன்னட்டாம்பாளையம், மலவராயனூர், சாலையாம்பாளையம் (கிழக்கு), கெங்கராம்பாளையம், அர்பிசம்பாளையம், வெங்கடாத்திரி அகரம், பில்லூர், காவணிப்பாக்கம், குளத்தூர், கண்டமானடி, கண்டம்பாக்கம், கப்பூர், மரகதபுரம், கண்டியமடை, பெடாகம், அரியலூர் (விழுப்புரம்), சித்தாத்தூர் (திருக்கை), அத்தியூர் (திருவடி), வேலியாம்பாக்கம், கொங்கரகொண்டான், தளவானூர் (திருவடி), திருப்பாச்சனூர், சேர்ந்தனூர், பஞ்சமாதேவி, சிறுவந்தாடு, மோட்சகுளம், பரசுரெட்டிப்பாளையம், பூவரடன்குப்பம், அரசமங்கலம், தென் குச்சிப்பாளையம், கள்ளிப்பட்டு, மற்றும் வடவாம்பலம் கிராமங்கள்.
விழுப்புரம் (நகராட்சி) மற்றும் வளவனூர் (பேரூராட்சி).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளியிணைப்புகள்
பகுப்பு:விழுப்புரம் மாவட்டம் பகுப்பு:தமிழ்நாடு சட்டமன்றத் தொகுதிகள்
அன்சஸ்
ஆஸ்திரேலியா, நியூசிலாந்து, ஐக்கிய அமெரிக்கா பாதுகாப்பு உடன்பாடு (Australia, New Zealand, United States Security Treaty, ANZUS அல்லது அன்சஸ் உடன்பாடு) என்பது ஆஸ்திரேலியா, நியூசிலாந்து ஆகியவற்றிற்கிடையேயும், ஆஸ்திரேலியாவுக்கும் ஐக்கிய அமெரிக்காவுக்கு இடையேயும் ஏற்படுத்தப்பட்ட இராணுவ உடன்பாட்டைக் குறிக்கும். இது பசிபிக் பெருங்கடல் பகுதியின் பாதுகாப்பு உடன்பாடு எனினும், இன்று இது பரந்த அளவில் எப்பகுதியிலும் இந்நாடுகளின் பாதுகாப்பை உறுதி செய்வதாக நம்பப்படுகிறது.
இந்த உடன்பாடு ஆரம்பத்தில் மூன்று நாடுகளுக்கும் இடையே ஏற்படுத்தப்பட்டிருந்தது. 1984 ஆம் ஆண்டில் நியூசிலாந்து கடல் எல்லையில் அமெரிக்காவின் அணுவாற்றல் கப்பல்களின் நடமாட்டத்தை அடுத்து இரு நாடுகளுக்கும் இடையில் ஏற்பட்ட பிணக்கை அடுத்து நியூசிலாந்து அமெரிக்காவுடனான உடன்படிக்கையில் இருந்து விலகிக்கொண்டது. ஆனாலும் அது ஆஸ்திரேலியாவுடனிருந்த பாதுகாப்பு உடன்படிக்கையில் இருந்து விலகவில்லை.
மேற்கோள்கள்
பகுப்பு:பனிப்போர் பகுப்பு:ஐக்கிய அமெரிக்க வரலாறு பகுப்பு:ஆத்திரேலிய வரலாறு பகுப்பு:நியூசிலாந்தின் வரலாறு
செங்காங் தொடருந்து நிலையம்
செங்காங் தொடருந்து நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின் வடக்குப் 	பகுதியில் செங்காங் பகுதியில் அங்குள்ள மக்களுக்கு செவைசெய்கிறது. வடக்கு கிழக்கு வழித்தடத்தில் இது	பதினைந்தாவது	தொடருந்துநிலையமாகும். இது பொங்கோல் தொடருந்து நிலையம் மற்றும் புவாங்கோக் தொடருந்து நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த தொடருந்துநிலையத்தில் ஒன்றில் துறைமுகம் தொடருந்து நிலையம் நோக்கியும் மற்றொன்றில் பொங்கோல் நோக்கியும் ரயில்கள் பயணிக்கின்றன.
பகுப்பு:சிங்கப்பூர் ரயில் நிலையங்கள்
வினீத்
இளமைக்காலமும் கல்வியும்
வினீத் 1969, ஆகஸ்ட் 23-ஆம் நாளில் ராதாகிருஷ்ணன், சாந்தகுமாரி ஆகியோருக்கு கேரளாவின் கண்ணூர் மாவட்டத்தில் பிறந்தார். அவருக்கு கவிதா என்ற சதோதரி உள்ளார். வினீத் பத்தாம் வகுப்பை தலசீரியில் உள்ள செயிண்ட் ஜோசப்ஸ் உயர்நிலைப்பள்ளியில் முடித்தார். பின்பு 1991 ஆம் ஆண்டில் தி நியூ கல்லூரியில் வணிகத்தில் இளங்கலைகளைப் படிப்பை படித்து முடித்தார். வினீத் 2004 ஆம் ஆண்டில் பிரிசில்லா மேனனை மணந்தார். தற்போது சென்னையில் வசிக்கிறார். அவருக்கு 2006-ஆம் ஆண்டில் அவந்தி என்ற மகள் பிறந்தார்.
உக்ரைன் ஸ்கைகட்டர்
உக்ரைன் ஸ்கைகட்டர் (Ukrainian Skycutter)(போலந்து ஓர்லிக்) பறத்தலுக்காக வளர்க்கப்படும் ஒரு டிப்லர் புறாவாகும். இது மாடப்புறாவின் ஒரு வகையாகும். இவை பல நுற்றாண்டுகளாக தேர்ந்தெடுத்த இனப்பெருக்க முறையால் உருவாக்கப்பட்டன.
வரலாறு
இவை தெற்கு உக்ரைனின் கிரிமியா பகுதியில் தோன்றின. இவற்றின் முதல் பதியப்பட்ட வரையறையானது மிகோலயேவ் நகரில் உருவாக்கப்பட்டது.
இரகங்கள்
இவை நிகோலஜெவ்சுகி பொகட்சி மற்றும் நிகோலஜெவ்சுகி டோர்சோவி இனங்களின் குழுவாகும்.
பறத்தல்
இவை ஒரு கிலோ மீட்டர் உயரத்திற்கு பறக்கக் கூடியவை. அதே உயரத்தில் சில நேரம் இருக்கக் கூடியவை. இவை கர்ணப் புறாக்களைப் போல் சுற்று வட்டத்தில் பறக்காமல், நேரே கூட்டிலிருந்து உயரே பறக்கக் கூடியவை.
காசல்ரே அணை
காசல்ரே அணை (Castlereigh Dam)  களனி ஆற்றின் முக்கிய துணை நதியான கெகல்கமு ஓயாவின் குறுக்கே கட்டப்பட்ட ஈர்ப்பு அணை ஆகும். இலங்கை யின் மத்திய மாகாண த்தில், அட்டனுக்கு தென்மேற்கே சுமார் 3 கி.மீ (1.9 மைல்) தொலைவில் அமைந்துள்ளது.
நீர்த்தேக்கமும் மின் நிலையமும்
காசல்ரே அணை காசல்ரே நீர்த்தேக்கத்தை உருவாக்குகிறது. இந்த நீர்த்தேக்கம் கெகல்காமு ஓயாவிலிருந்து வரும் நீரின் மூலம் முழுமையாக   பராமரிக்கப்படுகிறது. நீர்த்தேக்கத்தில் இருந்து நார்டன் பாலத்திற்கு அருகே அமைந்துள்ள விமலாசுரேந்திர மின் நிலையத்திற்கு  நீர் திருப்பி விடப்படுகிறது. அதே இடத்தில் அமைந்துள்ள நார்டன் அணையால் உருவாக்கப்பட்ட நார்டன் நீர்த்தேக்கத்தில்  மின் நிலையம் நீரை வெளியேற்றுகிறது.
இந்த மின் நிலையம் இரண்டு 25 மெகாவாற்று அலகுகளை கொண்டுள்ளது. பெறப்படும் கொள்ளளவு 50 மெகாவாற்று ஆகும். இரண்டு பிரிவுகளும் சனவரி 1965 இல் தொடங்கப்பட்டன.
மேற்கோள்கள்
பகுப்பு:இலங்கையில் உள்ள அணைகள் பகுப்பு:நுவரெலியா மாவட்டம்
கார்கில் மாவட்டம்
கார்கில் மாவட்டம் (Kargil district), இந்தியாவின் இமயமலையில் அமைந்த லடாக் ஒன்றியப் பகுதியில் அமைந்த இரண்டு மாவட்டங்களில் ஒன்றாகும். இம்மாவட்டத்தின் தலைமையிடமாக கார்கில் நகரம் உள்ளது. ஸ்ரீநகர் - லே நகரங்களை இணைக்கும் தேசிய நெடுஞ்சாலை 1டி கார்கில் வழியாக செல்கிறது. இம்மாவட்டத்தின் நிர்வாகத்தை கார்கில் மலை மாவட்ட தன்னாட்சி மன்றம் மேற்கொள்கிறது.
கார்கில் மாவட்டத்தின் வடக்கில் பாகிஸ்தான் ஆக்கிரமிப்பில் உள்ள பஸ்திஸ்தான்-ஜில்ஜிட் பகுதிகளும், கிழக்கில் லே மாவட்டமும்,  மேற்கில் ஜம்மு காஷ்மீர் ஒன்றியப் பகுதியின் கிஷ்த்துவார் மாவட்டமும், தெற்கில் இமாசல பிரதேச மாநிலமும் எல்லைகளாக அமைந்துள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, கந்தர்பல் மாவட்டத்தின் மொத்த மக்கள் தொகை 1,43,388 ஆக உள்ளது. அதில் ஆண்கள் ஆகவும், பெண்கள் ஆகவும் உள்ளனர். மக்கள் அடர்த்தி ஒரு சதுர கிலோ மீட்டரில் 10 ஆக உள்ளது. பாலினவிகிதம் ஆயிரம் ஆண்களுக்கு 775 பெண்கள் வீதம் உள்ளனர். எழுத்தறிவு விகிதம் 74.49 விழுக்காடாக உள்ளது. ஆறு வயதிற்குட்பட்டவர்கள் ஆக உள்ளனர். மாவட்டத்தின் மொத்த மக்கள் தொகையில் 92% இசுலாமியர்களாக உள்ளனர். அதில் 78% இசுலாமியர்கள் ஷியா பிரிவை பின்பற்றுகின்றனர். மாவட்டத்தின் மொத்த மக்கள் தொகையில் புத்த சமயத்தினர் திபெத்திய பௌத்த சமயப் பிரிவை கடைபிடிக்கின்றனர். மூன்று விழுக்காட்டினர் இந்து மற்றும் சீக்கிய சமயத்தை கடைப்பிடிக்கின்றனர்.
நிர்வாகம்
கார்கில் மாவட்டம் திராஸ், கார்கில், சார்கோல், சாகர்கிக்டான், குண்ட் மங்கல்பூர், சங்கூ, தாய்சுரூ, சன்ஸ்கார், லங்நுக் என ஒன்பது வட்டார வளர்ச்சி அலுவலகங்களை கொண்டுள்ளது. ஊராட்சி ஒன்றியத்தில் பல கிராமப் பஞ்சாயத்துகள் உள்ளது.
தட்ப வெப்பம்
இம்மாவட்டம் ஆண்டு முழுவதும் கடுங்குளிர் கொண்ட பகுதியாக உள்ளது. ஆண்டு சராசரி வெப்பம் 8.6°C செல்சியஸாக உள்ளது. திசம்பர், சனவரி மற்றும் பெப்ரவரி மாதங்களில் வெப்பநிலை பூச்சியம் (-) 8.6°C பாகை அளவிற்கு காணப்படுகிறது. ஆண்டு சராசரி மழையளவு 318 சென்டி மீட்டராக உள்ளது.
வெளி இணைப்புகள்
பகுப்பு:லடாக்
சிறீமன் நாராயண்
சிறீமன் நாராயண் (Shriman Narayan) இந்தியாவிலுள்ள குசராத்து மாநிலத்தின் முன்னாள் ஆளுநர் ஆவார். 1912 ஆம் ஆண்டில் பிறந்த இவர் 1974 ஆம் ஆண்டு வரை வாழ்ந்தார். மகாத்மா காந்தியின் சிறந்த ஆதரவாளராகவும் சுதந்திர இந்தியாவின் முதல் மக்களவை உறுப்பினராகவும் இவர் இருந்தார்.
இவர் ஒரு சிறந்த கல்வி வாழ்க்கையைக் கொண்டிருந்தார். பின்னர் இவர் கல்விச் சுற்றுலாவை மேற்கொண்டார் மற்றும் ஹவாய், சீனா, ஜப்பான், அமெரிக்கா, கிரேட் பிரிட்டன், பெல்ஜியம், பிரான்ஸ், சுவிட்சர்லாந்து, ஜெர்மனி, ஆஸ்திரியா, செக்கோஸ்லோவாக்கியா, இத்தாலி, கிரீஸ், துருக்கி மற்றும் பாகிஸ்தான் ஆகிய நாடுகளுக்குச் சென்றார். 1942 வெள்ளையனே வெளியேறு இயக்கத்தின் போது 18 மாதங்கள் காவலில் வைக்கப்பட்டார். பல்வேறு குழுக்கள், மாநிலத் திட்டக் குழுக்கள், பல்கலைக்கழகங்களில் கல்விக் குழுக்கள் போன்றவற்றில் பல பதவிகளை வகித்தார். காந்திய பொருளாதார சிந்தனையின் உணர்வை ஊக்குவித்து, இவர் 1944ஆம் ஆண்டில் இந்தியாவின் பொருளாதார வளர்ச்சிக்கான காந்திய திட்டத்தை வெளியிட்டார். இத்திட்டத்தில் விவசாயத்திற்கு அதிக முக்கியத்துவம் கொடுக்கப்பட்டது. தொழில்மயமாக்கலுக்காக, தேசிய திட்டக் குழு (NPC) மற்றும் கனரக மற்றும் பெரிய தொழில்களுக்கு ஒரு முக்கிய பங்கை வழங்கிய பம்பாய் திட்டத்தைப் போலல்லாமல், குடிசை மற்றும் கிராம அளவிலான தொழில்களை ஊக்குவிக்கும் அளவிற்கு மட்டுமே இவர் அதை மேம்படுத்தினார். இவர் பரவலாக்கப்பட்ட பொருளாதார அமைப்பு மற்றும் தன்னிறைவான கிராமங்களை விரும்பினார். இவர் 1933 இல் வாழ்க்கையின் நீரூற்று, ரொட்டி கா ராக் போன்ற கவிதைகள் மற்றும் கட்டுரைகள் பற்றிய புத்தகங்களையும் வெளியிட்டார்.
மேற்கோள்கள்
பகுப்பு:இந்திய மாநில ஆளுநர்கள் பகுப்பு:1912 பிறப்புகள் பகுப்பு:1973 இறப்புகள்
நேபாளத்தின் உலகப் பாரம்பரியக் களங்கள்
நேபாளத்தின் உலகப் பாரம்பரியக் களங்கள் (World Heritage Sites in Nepal) என, நேபாளத்தின், காத்மாண்டு சமவெளியில்  இந்து சமயம் மற்றும் பௌத்த சமயத்தின் எட்டு பண்பாட்டுக் களங்களை  உலகப் பாரம்பரியக் களங்களாகவும், இரண்டு தேசியப் பூங்காக்களை இயற்கையான உலகப் பாரம்பரியக் களங்களாகவும்  யுனேஸ்கோ அங்கீகரித்துள்ளது. அவையாவன:
பசுபதிநாத் கோவில்
பசுபதிநாத் கோவில், நேபாளத் தலைநகரான காட்மாண்டு நகரின் கிழக்குப் பகுதியில் பாயும் பாக்மதி ஆற்றின் கரையில் அமைந்துள்ளது. இக்கோவிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோவில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.
பதான் அரண்மனை சதுக்கம்
நேபாளத்தின் காட்மாண்டு, பொக்காரா ஆகியவற்றுக்கு அடுத்து பதான் மூன்றாவது பெரிய நகரமாகும். காத்மாண்டு நகரத்திலிருந்து ஐந்து கிலோ மீட்டர் தொலைவில், லலித்பூர் மாவட்டத்தில் பாதன் நகரம் அமைந்துள்ளது. இங்குள்ள அரணமனையின் முன் அமைந்துள்ள நகர சதுக்கம் உலகப் பாரம்பரிய களங்களில் ஒன்றாக திகழ்கிறது. கலைகள் மற்றும் கைவினைப் பொருட்களின் மையமாக பாடன் நகரம் உள்ளது. இந்நகர் திருவிழாக்களுக்கும், விருந்தோம்பலுக்கும், பண்டைய நுண் கலைகளுக்கும் பெயர் பெற்றது. உலோக மற்றும் கல் சிற்பக் கலைகளில் சிறந்து விளங்குகிறது.
பக்தபூர் நகர சதுக்கம்
பக்தபூர் நகர சதுக்கம், நேபாள நாட்டின் பழைய தலைநகரான பக்தபூர் நகர அரண்மனை முன் அமைந்த வணிக வளாகமாகும். காத்மாண்டு சமவெளியில் அமைந்த மூன்று நகர சதுக்கங்களில் இதுவும் ஒன்றாகும். காட்மாண்டு நகரிலிருந்து கிழக்கே 13 கிலோ மீட்டர் தொலைவில் அமைந்துள்ள பக்தபூர் சதுக்கத்தை, உலகப் பாரம்பரியக் களங்களில் ஒன்றாக யுனேஸ்கோவால் அறிவிக்கப்பட்டுள்ளது.
அனுமன் தோகா நகர சதுக்கம்
நேபாளத்தின் காத்மாண்டு அரண்மனை முன் அமைந்துள்ள நகர மைய வணிக வளாகமாகும். இது காத்மாண்டு சமவெளியில் உள்ள மூன்று நகர சதுக்கங்களில் ஒன்றாகும். இம்மூன்று நகர சதுக்கங்களும் யுனேஸ்கோவால் உலகப் பாரம்பரியக்களங்களாக ஏற்றுக் கொள்ளப்பட்டுள்ளன. .
சங்கு நாராயணன் கோயில்
நேபாள நாட்டின் பக்தபூர் மாவட்டத்தின் தோலகிரி மலைப் பகுதியில் சங்கு என்ற கிராமத்தில் அமைந்த பண்டைய இந்து சமயக் கோயிலாகும். காத்மாண்ட் நகரத்தின் கிழக்கில் இருபது கிலோ மீட்டர் தொலைவிலும், பக்தபூர் நகரத்திற்கு வடக்கே சில கிலோ மீட்டர் தொலைவிலும் சங்கு நாராயாணன் கோயில் அமைந்துள்ளது. இக்கோயில் திருமாலுக்கு அர்பணிக்கப்பட்டதாகும். நேபாளத்தில் இக்கோயில் மிகப் பழமையானதாக கருதப்படுகிறது. இக்கோயில் அருகே மனோகரா ஆறு பாய்கிறது. யுனேஸ்கோவால் அங்கீகரிப்பட்ட உலகப் பாரம்பரியக் களங்களில் ஒன்றாக சங்கு நாராயணன் கோயில் விளங்குகிறது.
பௌத்தநாத்து
நேபாள நாட்டின் திபெத்திய பௌத்தர்களின், பெரிய கோள வடிவ விகாரையில் அமைந்த 36 மீட்டர் உயரமான நினைவுத் தூண் ஆகும். பௌத்தநாத்து தூபி, கி பி நான்காம் நூற்றாண்டில் கட்டப்பட்டது. பௌத்தநாத்து மடாலயம், நேபாள நாட்டின் தலைநகரான காட்மாண்டூ நகரத்தின் கிழக்கில், ஏழு கிலோ மீட்டர் தொலைவில் இமயமலையில் அமைந்துள்ளது. வானளாவிய உயரத்தில் காணப்படும், இப்பழைமையான பௌத்தநாத்து மடாலயத்தின் நினைவுத்தூண் உலகின் பெரியதாகும். பௌத்தநாத்து மடாலயத்தை, உலக தொல்லியற்களங்களில் ஒன்றாக   ஐக்கிய நாடுகள் அவையின், யுனேஸ்கே நிறுவனம், 1979இல் அறிவித்ததுது.
சுயம்புநாதர் கோயில்
நேபாள நாட்டின் தலைநகரம் காட்மாண்டு நகரத்திற்கு மேற்கே சிறிது தொலைவில் 365 படிக்கட்டுகள் கொண்ட ஒரு சிறு மலையில் ஸ்தூபியுடன் அமைந்த பண்டைய கால பௌத்த கோயிலாகும். இருப்பினும் இது இந்து மற்றும் பௌத்த யாத்திரிகர்களுக்கு புனிதமான மலைக் கோயிலாகும். சுயம்புநாதர் வளாகம் ஒரு பௌத்த நினைவுத் தூணையும், பல கோயில்களையும் கொண்டுள்ளது. சுயம்புநாதர் விகாரத்தில் அமைந்த தூணின் நாற்புறத்தில் புத்தரின் அழகிய கண்கள் வரையப்பட்டுள்ளது. 365 படிக்கட்டுகள் வழியாக மலையின் உச்சியில் உள்ள பௌத்தநாத் கோயிலை அடையலாம்.
லும்பினி
நேபாள நாட்டின் கபிலவஸ்து மாவட்டத்தில் உள்ள ஒரு புத்தமத யாத்திரைத் தலமாகும். இது நேபாள - இந்திய எல்லைக்கு அருகில் அமைந்துள்ளது. இவ்விடத்தில் கௌதம புத்தர் பிறந்தார். இவரே பௌத்த சமயத்தை தோற்றுவித்தவர் ஆவார். பௌத்த யாத்திரைத் தலங்களுள் லும்பினியும் ஒன்று. இங்கு கௌதம புத்தர் தனது 29 ஆவது வயது வரை வாழ்ந்ததாகச் சொல்லப்படும் கபிலவஸ்து நகரில் இருந்து 25 கிலோமீட்டர் தொலைவில் அமைந்துள்ளது. லும்பினியில், மாயாதேவி கோயில் உட்படப் பல கோயில்களும் புஷ்கரனி எனப்படும் புனித ஏரியும் உள்ளன. இங்கே கபிலவஸ்து அரண்மனை இடிபாடுகளையும் காணமுடியும். லும்பினியை யுனெஸ்கோ உலக பாரம்பரியக் களமாக அறிவித்துள்ளது.
சித்வான் தேசியப் பூங்கா
நேபாள நாட்டின் முதல் தேசியப் பூங்கா, சித்வான் தேசிய பூங்காவாகும். காட்மாண்டிற்கு மேற்கே 150 கிலே மீட்டர் தொலைவில் அமைந்துள்ள இப்பூங்கா 1973ஆம் ஆண்டில் துவக்கப்பட்டது. 1984ஆம் ஆண்டில் யுனேஸ்கெவால் இயற்கையான உலகப் பாரம்பரிய களங்களின் ஒன்றாக அங்கீகரிப்பட்டது. இத்தேசியா பூங்கா 932 கிலோ மீட்டர் பரப்பளவு கொண்டது. இப்பூங்கா, இமயமலையின் சிவாலிக் மலைத்தொடரில், தென்மத்திய நேபாளத்தின், சித்வன் மாவட்டம், நவல்பராசி மாவட்டம், மக்வான்பூர் மாவட்டப் பகுதிகளைக் கொண்டது.
சாகர்மாதா தேசியப் பூங்கா
காட்மாண்டு நகரத்திலிருந்து வடகிழக்கே 160 கிலோ மீட்டர் தொலைவில், சோலுகும்பு சோலுகும்பு மாவட்டத்தில், எவரஸ்டு மலையின் அடிவாரத்தில், 2845 மீட்டர் உயரத்தில் அமைந்துள்ளது. இங்கு பனிச்சிறுத்தைகளும், சிவப்பு பாண்டா கரடிகளும் அதிகம் உள்ளது. 1148 சதுர மீட்டர் பரப்பளவு கொண்ட சாகர்மாதா தேசியப் பூங்காவை, யுனேஸ்கோவால், இயற்கை சார்ந்த உலகப் பாரம்பரிய களமாக, 1979ஆம் ஆண்டில் அங்கீகரித்துள்ளது.
வெளி இணைப்புகள்
பகுப்பு:ஆசிய மாதக் கட்டுரைகள் நவம்பர் 2015 பகுப்பு:நேபாளம் பகுப்பு:உலகப் பாரம்பரியக் களங்கள்
உத்தரம் (பஞ்சாங்கம்)
உத்தரம் என்பது இந்திய வானியலிலும் சோதிடத்திலும் இராசிச் சக்கரத்தில் சொல்லப்படுகின்ற இருபத்தேழு நட்சத்திரக் கோணப் பிரிவுகளுள் 12 ஆவது பிரிவு ஆகும். இந்தியப் பஞ்சாங்க முறையில் சந்திரன் புவியைச் சுற்றி வரும்போது உத்தர நட்சத்திரக் கோணப் பிரிவுக்குள் இருக்கும் காலம் உத்தர நட்சத்திரத்துக்கு உரிய காலம் ஆகும். இந்திய சோதிடத்தின்படி, இந்தக் காலப் பகுதியில் பிறக்கும் ஒருவருடைய "பிறந்த நட்சத்திரம்" அல்லது "ஜன்ம நட்சத்திரம்" உத்தரம் ஆகும்.
ஒவ்வொரு நட்சத்திரப் பிரிவும் 13° 20' அளவு கொண்டதாக இருப்பதால், பன்னிரண்டாவது நட்சத்திரமாகிய உத்தரம் 146° 40'க்கும் 150° 00'க்கும் இடையில் அமைந்துள்ளது. இந்தப் பிரிவு 3° 20' அளவு கொண்ட நான்கு சமமான பிரிவுகளாகப் பிரிக்கப்பட்டுள்ளது. இப்பிரிவுகள் உத்தரத்தின் முதலாம், இரண்டாம், மூன்றாம், நான்காம் பாதங்கள் எனப்படுகின்றன. இந்த நட்சத்திரத்தின் முதற் பாதம் சிங்கராசியிலும் அடுத்த மூன்று பாதங்களும் கன்னிராசியிலும் அமைந்துள்ளன.
பெயரும் அடையாளக் குறியீடும்
இந்திய வானியலிலும் சோதிடத்திலும் நட்சத்திரப் பிரிவுகளுக்குரிய பெயர்கள் அவ்வப் பிரிவுகளில் காணும் முக்கியமான விண்மீன்கள் (நட்சத்திரம்) அல்லது விண்மீன் கூட்டங்களைத் தழுவி இடப்பட்டவை. இதன்படி உத்தர நட்சத்திரப் பிரிவின் பெயர் அப்பிரிவுக்குள் காணப்படும் லியோ விண்மீன் கூட்டத்தின் வால் பகுதியில் காணப்படும் இரண்டு நட்சத்திரங்களைக் கொண்ட உத்தரத்தின் (டெனெபோலா (Denebola)) பெயரைத் தழுவியது. உத்தரத்தின் சமசுக்கிருதப் பெயரான உத்தர பால்குனி (Purva Phalguni) என்பது "பிந்திய சிவந்த நிறத்தது" என்னும் பொருள் கொண்டது. இதன் அடையாளக் குறியீடு "கட்டிலின் நான்கு கால்கள்" ஆகும்.
இயல்புகள்
இந்தியச் சோதிட நூல்கள் நட்சத்திரங்களோடு தொடர்புடையவையாகக் கருதப்படும் இயல்புகளைத் தேவதைகள், கோள்கள், விலங்குகள், பறவைகள், மரங்கள், இயற்கை மூலங்கள், சாதி, பால் போன்றவற்றின் மூலம் குறித்துக் காட்டுகின்றன. உத்தர நட்சத்திரத்துக்குரிய மேற்படி இயல்புகள் பின்வருமாறு:
வெளியிணைப்புக்கள்
பகுப்பு:சோதிட நட்சத்திரங்கள் பகுப்பு:இந்திய வானியல்
சா. தருமாம்பாள்
'''கரந்தை எஸ். தர்மாம்பாள் என அழைக்கப்பட்ட சா. தருமாம்பாள் (இயற்பெயர்: சரஸ்வதி''', அக்டோபர் 1890 – 20 மே 1959) என்பவர் தமிழக மருத்துவர். நீதிக் கட்சியின் முன்னணிச் செயற்பாட்டாளராகவும், திராவிடர் கழகம், திராவிட முன்னேற்றக் கழகம்  ஆகியவற்றில் முக்கிய உறுப்பினராகவும் இருந்தவர். சமூகச் சீர்திருத்தம், பெண்ணுரிமை, இந்தித் திணிப்பு எதிர்ப்பு ஆகியவற்றில் நாட்டம் கொண்டு ஈடுபட்ட பெண்மணி ஆவார்.
இளமைக் காலம்
இவர் தஞ்சாவூர் மாவட்டம், கரந்தையில் வாழ்ந்த சாமிநாதன் செட்டியார் மற்றும் பாப்பம்மாள் இணையருக்கு மகளாக 1890 அக்டோபரில் திருவையாறில் பிறந்தார். இளமையிலேயே தாய் தந்தையை இழந்தவரை இலக்குமி என்பவர் வளர்த்தார். இவர் நாடகத்தில் ஈடுபாடும் நாட்டமும் கொண்டவர். எனவே சிறந்த நாடக நடிகரான குடியேற்றம் முனுசாமி நாயுடு என்பவரை விரும்பித் திருமணம் செய்து கொண்டார். தனி முயற்சியினால் தமிழ், தெலுங்கு ஆகிய மொழிகளில் எழுதவும் பேசவும் கற்றுக் கொண்டார். அவையன்றி ஆங்கிலம், மலையாளம் மொழிகளிலும் பேசக் கற்றுக் கொண்டார். பின்னர் சித்த மருத்துவத்தைப் பயின்று மருத்துவர் ஆனார். மருத்துவப் பணியோடு ஏழை மக்களுக்கும் உதவிகள் பல செய்தார்.
பொதுப் பணிகள்
வாழ வழி தெரியாமல் வாடிய பெண்களுக்கு வேலைகள் பெற்றுத் தந்தார். கல்வி கற்கவும் கற்ற பின் நல்ல வேலைகள் பெறவும் ஏழைகளுக்கு உதவி செய்தார். விதவைகளுக்கு மறுமணம் செய்து வைத்தார். சாதி மறுப்புத் திருமணங்களும் செய்து வைத்தார்.
இழவு வாரம்
தமிழாசிரியர்களுக்கு மட்டும், குறைவான ஊதியம் வழங்கப்படுவதைக் கண்டித்து, 1940 ஆம் ஆண்டில் இவர் தொடர்ச்சியான போராட்டங்களை நடத்தினார். இப்போராட்டத்திற்கு இவர் வைத்த பெயர் இழவு வாரம். இப்போராட்டத்தின் பலனாக அன்றைய கல்வி அமைச்சர் தி. சு. அவிநாசிலிங்கம் செட்டியார் தமிழாசிரியர்களுக்கும், மற்ற ஆசிரியர்களுக்கு இணையான ஊதியத்தை வழங்க உத்தரவிட்டார்.
இந்தித் திணிப்பு எதிர்ப்புப் போராட்டம்
1938இல் கட்டாய இந்தியைத் தமிழ் நாட்டு அரசு கொண்டு வந்த நிலையில் பெரியார் ஈ. வெ. இராமசாமி அதைக் கடுமையாக எதிர்த்தார். தமிழ்நாட்டுப் பெண்கள் மாநாடு முடிந்த மறுநாள் கட்டாய இந்தி எதிர்ப்புப் போராட்டத்தில் தருமாம்பாள் தலைமையில் பெண்கள் போராட்டக் களத்தில் இறங்கினார்; போராட்டத்தின் ஒரு பகுதியாக சென்னை தியாஜிக்கல் உயர்நிலைப் பள்ளி முன் மறியலில் ஈடுபட்டனர். இப்போராட்டத்தில் தருமாம்பாள், மூவாலூர் இராமாமிர்தம் அம்மையார், மலர் முகத்தம்மையார், திருவாரூர் பட்டு அம்மாள், தருமாம்பாள் மருமகள் சீதம்மாள் (தன் குழந்தைகளான 3 வயது நச்சினார்க்கினியன், 1 வயது மங்கயற்கரசி) ஆகியோர் கைதாகி சிறைக்கு சென்றார். இந்தித் திணிப்பைக் கண்டித்து திருச்சிராப்பள்ளியிலிருந்து நடைப் பயணம் மேற்கொண்டு வந்த 100 பேர் கொண்ட தமிழர் படையைச் சென்னையில்  பல எதிர்ப்புகளுக்கு இடையே  வரவேற்றார்.
விஞ்சிய சார்பு
கணிதத்தில் விஞ்சிய சார்பு (transcendental function) என்பது பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யாத ஒரு சார்பு. இவ்வகையில் விஞ்சிய சார்புகள் இயற்கணிதச் சார்புகளிலிருந்து மாறுபடுகின்றன. இயற்கணிதச் சார்புகள், பல்லுறுப்புக்கோவைகளைக் கெழுக்களாகக் கொண்ட பல்லுறுப்புச் சமன்பாடுகளை நிறைவு செய்யும். விஞ்சிய சார்புகளை கூட்டல், கழித்தல், பெருக்கல் மற்றும் மூலம் காணல் ஆகிய இயற்கணிதச் செயல்களால் ஆக்கப்பட்ட ஒரு முடிவுறு தொடர்முறையாக எழுதுவது இயலாது என்பதால் இவை இயற்கணிதத்தையும் விஞ்சுகின்றன எனக் கூறலாம்.